Áfangastaðurinn Ísland kynntur í Argentínu og Brasilíu Fulltrúar sex íslenskra fyrirtækja tóku í byrjun desember þátt í vinnustofum Íslandssstofu í Argentínu og Brasilíu til að kynna áfangastaðinn Ísland . Haldnar voru vinnustofur í borgunum Buenos Aires , Sâo Paulo og Rio de Janeiro . Ferðaheildsalar og ferðaskrifstofur í þessum borgum sýndu Íslandi mikinn áhuga og fögnuðu fróðleiknum um eyjuna forvitnilegu í Norður Atlantshafi . Þá gerðu fjölmiðlar í Argentínu og Brasilíu heimsókn íslensku sendinefndarinnar góð skil sem og áfangastaðnum Íslandi . Fjallað var um að Ísland væri framandi og spennandi land heim að sækja , fullt af orku og þess virði að uppgötva . Sjá frétt Daily Web í Argentínu og brasilíska miðilsins Brasil Turis Íslensku fyrirtækin sem tóku þátt voru Eskimos , GJ Travel , Gray Line Iceland , Iceland Travel og Icelandair ásamt fulltrúum Íslandsstofu og Markaðsstofu Suðurlands .